### Resume

Fonden Vejle Kulturservice har fremsendt årsrapport for 2021. Regnskabet viser et resultat på 118.000 kr. efter finansiering og afskrivninger.

### Sagsfremstilling

Den almennyttige erhvervsdrivende fond Vejle Kulturservice blev stiftet den 5. maj 2010, og driften af kulturhuset Bygningen blev overtaget fra Vejle Kommune den 1. maj 2010. Vejle Kommune er tilsynsmyndighed for fonden, og får hvert år fremlagt et revideret regnskab. Årsregnskab er vedlagt som bilag.

Revisionsfirmaet EY har revideret regnskabet og konklusionen er, at regnskabet giver et retvisende billede af fondens aktiver, passiver og finansielle stilling pr. 31. december 2021 samt at resultatet af fondens aktiviteter for regnskabsåret 2021 er i overensstemmelse med Årsregnskabsloven.

Regnskabet viser et resultat på 118.000 kr. efter finansiering og afskrivninger. Bestyrelsen finder dette resultat særdeles tilfredsstillende. I 2020 lød resultatet på 0 kr. efter finansiering og afskrivninger.

Omsætningen i 2021 var 6.916.175 kr. mod 5.744.890 kr. 2020. Fonden har gennem de seneste år arbejdet på genetablering af egenkapitalen. Ved udgangen af 2021 er der en egenkapital på 972.991 kr.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 31. maj 2022, pkt. 106:

at det fremsendte årsregnskab godkendes.

Beslutning fra Kultur- og Idrætsudvalget, 31. maj 2022, pkt. 106:

Godkendt. Patrick Bach deltog ikke i sagens behandling.

Beslutning fra Økonomiudvalget, 13. juni 2022, pkt. 136:

Anbefales.

Fraværende: Gorm Klausen, Benedicte Lauridsen og Tommy Olesen.

### Beslutning

Godkendt.

Fraværende:

Klaus Jørgensen, i stedet mødet Ulrik Kjeldsen

Timmy Petersen.